
 11.9.2019
 BG
 Официален вестник на Европейския съюз
 L 234/14
 РЕГЛАМЕНТ ЗА ИЗПЪЛНЕНИЕ (ЕС) 2019/1395 НА КОМИСИЯТА
 от 10 септември 2019 година
 за изменение на приложение I към Регламент (ЕО) No 798/2008 по отношение на вписванията за Босна и Херцеговина и Израел и наименованието на Република Северна Македония в списъка на трети страни, територии, зони или компартменти, от които са разрешени вносът и транзитното преминаване през Съюза на някои стоки от домашни птици и за изменение на образеца на ветеринарен сертификат за яйчни продукти
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение на член 8, както и член 8, точка 1, първа алинея, член 8, точка 4 и член 9, параграф 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2, член 25, параграф 2 и член 26, параграф 2 от нея,
 като има предвид, че:
 (1)
 В Регламент (ЕО) No 798/2008 на Комисията (3) се определят изисквания за ветеринарно сертифициране при внос и транзит през Съюза, включително съхраняването по време на транзита, на домашни птици и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, териториите, зоните или компартментите, изброени в колони 1 и 3 от таблицата в част 1 от приложение I към същия регламент.
 (2)
 В Регламент (ЕО) No 798/2008 също така се установяват условията, при които дадена трета страна, територия, зона или компартмент следва да се смята за свободна/свободен от високопатогенна инфлуенца по птиците (HPAI).
 (3)
 Босна и Херцеговина фигурира в част 1 от приложение I към Регламент (ЕО) No 798/2008 като трета страна, от която вносът и транзитът на месо от домашни птици през територията на Съюза са разрешени за цялата ѝ територия.
 (4)
 Босна и Херцеговина поиска да получи разрешение и за внос и транзитно преминаване през Съюза на яйца и яйчни продукти. Въз основа на информацията, събрана по време на одит на Комисията в Босна и Херцеговина с цел оценка на провеждания ветеринарно-санитарен контрол на място по отношение на месо от домашни птици, предназначено за износ за Съюза, и предвид благоприятние резултати от посочения одит, Комисията стигна до заключението, че Босна и Херцеговина изпълнява ветеринарно-санитарните изисквания, установени в Регламент (ЕО) No 798/2008 по отношение на вноса и транзитното преминаване през Съюза на яйца и яйчни продукти. Поради това е целесъобразно да се измени вписването за Босна и Херцеговина в таблицата в част 1 от приложение I към Регламент (ЕО) No 798/2008, така че да се разреши на тази трета страна вносът и